NEX ดึง 2 พันธมิตรใหม่ร่วมทุน พลิกโฉมสู่ผู้ให้บริการ “ขนส่งระบบล้อ” ครบวงจร
NEX ดึง 2 พันธมิตรใหม่ร่วมทุน พลิกโฉมสู่ผู้ให้บริการ “ขนส่งระบบล้อ” ครบวงจร
20 เม.ย. 2563

นายเอนก ปิ่นวนิชย์กุล ประธานเจ้าหน้าที่บริหาร บริษัท เน็กซ์ พอยท์ จำกัด (มหาชน) หรือ NEX เปิดเผยว่า ที่ประชุมคณะกรรมการบริษัทฯเมื่อวันที่ 17 เมษายน 2563 ที่ผ่านมา มีมติอนุมัติออกและเสนอขายหุ้นสามัญเพิ่มทุนให้แก่บุคคลในวงจำกัด (Private Placement) จำนวนไม่เกิน 46,000,000 หุ้น มูลคำที่ตราไว้หุ้นละ 1.00 บาท คิดเป็นประมาณร้อยละ 7.61 ของจำนวนหุ้นที่ออกและจำหน่ายได้แล้วทั้งหมดของบริษัทฯ
ภายหลังการจดทะเบียนเพิ่มทุนเปลี่ยนแปลงทุนชำระแล้วสำหรับการออกและเสนอขายหุ้นสามัญเพิ่มทุนให้กับบุคคลในวงจำกัดในครั้งนี้  ให้แก่บุคคลในวงจำกัดจำนวน 2 ราย ได้แก่ 1) นายคณิสสร์ ศรีวชิระประภา จำนวน 23,000,000 หุ้น และ 2) นายพรเลิศ เตชะรัตโนภาส จำนวน จำนวน 23,000,000 หุ้น  ในราคา 2.30 บาทต่อหุ้น รวมเป็นเงินทั้งสิ้นไม่เกิน 105,00,000 บาท โดยกำหนดวันจองซื้อและชำระค่าหุ้นสามัญเพิ่มทุนในวันที่ 20, 21 และ 22 เมษายน 2563
“การขายหุ้นเพิ่มทุนให้กับ PP ในครั้งนี้ ถือเป็นก้าวสำคัญของ NEX ในการก้าวเข้าสู่ธุรกิจให้บริการขนส่งระบบล้อ ครบวงจร (Transportation) ซึ่งถือเป็นธุรกิจที่มีโอกาสการเติบโตสูงในอนาคต โดยนายคณิสสร์ ถือเป็นบุคคลที่มีความเชี่ยวชาญอุตสาหกรรมรถบัส ขณะที่นายพรเลิศ มีความเชี่ยวชาญด้านการวางแผนการเงิน และปรับโครงสร้างหนี้ เคยทำงานร่วมกับบริษัทเงินทุน และบริษัทหลักทรัพย์ ชั้นนำหลายแห่ง
โดยปัจจุบันเป็นผู้จัดการบริษัท ออนไลน์ แอสเซ็ท จำกัด ให้บริการลูกค้าภายใต้เว็บไซต์ www.eFinanceThai.com และเริ่มโปรเจคงานด้าน IR ที่มีเว็บไซต์ www.eFinanceThai.com เป็นตัวซัพพอร์ต ส่งผลให้งานด้าน IR เป็นที่ยอมรับของลูกค้า ซึ่งส่วนใหญ่บริษัทจดทะเบียนในตลาดหลักทรัพย์ฯ ซึ่งมั่นใจว่าทั้ง 2 ท่านจะเข้ามาช่วยเสริมความแข็งแกร่งให้กับธุรกิจของบริษัทฯ ให้เติบโตอย่างยั่งยืนในอนาคต”
สำหรับการเพิ่มทุนในครั้งนี้จะทำให้บริษัทฯมีเงินทุนสำหรับการลงทุนโครงการต่างๆ เพื่อขยายกิจการตามแผนธุรกิจของบริษัทฯ ช่วยเพิ่มศักยภาพในการดำเนินธุรกิจ และทำให้มีสภาพคล่องมากขึ้น จากเงินทุนหมุนเวียนที่ได้จากการเพิ่มทุน ซึ่งจะช่วยให้โครงสร้างทุนของบริษัทฯมีความแข็งแกรงและมั่นคงยิ่งขึ้น
“ผู้ลงทุนใหม่ทั้ง 2 ท่าน ที่เข้าซื้อหุ้น PP ในครั้งนี้ พร้อมใส่เงินเพิ่มทุนเข้ามาทันที และไม่ได้รับสิทธิ NEX-W2 ถือเป็นการตอกย้ำว่า ต้องการเข้ามาลงทุนในระยะยาวจริงๆ ซึ่งผมมั่นใจว่า ด้วยความสามารถและคอนเน็คชั่นของบุคคลทั้ง 2 จะช่วยให้ผลักดันธุรกิจของ NEX ก้าวไปสู่ความเป็นผู้นำธุรกิจ Transportation ได้ในเวลาไม่นาน”
ทั้งนี้ NEX มีมติกำหนดให้มีการประชุมสามัญถือหุ้นประจำปี 2563 ในวันศุกร์ที่ 22 พฤษภาคม 258 เวลา 14.00 น. ณ ห้องประชุม Panorama สยามเจมส์ เฮอริเกจ เลขที่ 234ถนนประดิษฐ์มนูธรรม แขวงนวลจันทร์ เขตบึงทุ่มกรุงเทพมหานคร และกำหนด วันกำหนดรายชื่อผู้ถือหุ้นที่มีสิทธิเข้าร่วมประชุมสามัญผู้ถือหุ้นประจำปี 2563(Record Date) เป็นวันที่ 5 พฤษภาคม 2563